Diari Oficial de la Generalitat Valenciana


Sumari del DOGV 6997, del 05-04-2013 (2013/3269)

RESOLUCIÓ de 2 d'abril de 2013, de la Conselleria d'Educació, Cultura i Esport, per la qual s'actualitza el catàleg d'unitats, es modifiquen els llocs de treball docent, la denominació i altres aspectes, de determinats centres docents públics d'Educació Infantil, Educació Primària, Educació Infantil i Primària i Educació Especial, de titularitat de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6997

Data del DOGV
:   05-04-2013

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2013/3269


Data del document
:   02-04-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 2 d'abril de 2013, de la Conselleria d'Educació, Cultura i Esport, per la qual s'actualitza el catàleg d'unitats, es modifiquen els llocs de treball docent, la denominació i altres aspectes, de determinats centres docents públics d'Educació Infantil, Educació Primària, Educació Infantil i Primària i Educació Especial, de titularitat de la Generalitat. [2013/3269]
Les ordes de 21 de gener de 1997 (DOGV de 28.01.1997) i de 17 de març de 2000 (DOGV de 28.03.2000), de la Conselleria de Cultura, Educació i Ciència, van actualitzar, respectivament, el catàleg d'unitats i el de llocs de treball docent de tots els centres públics d'Educació Infantil, Educació Primària i Educació Especial, que configuraven la xarxa pública de centres de titularitat de la Generalitat Valenciana. Posteriorment, estes ordes han experimentat modificacions parcials.
El Decret 233/1997, de 2 de setembre (DOGV de 08.09.1997), del Govern Valencià, va aprovar el vigent Reglament Orgànic i Funcional de les escoles d'Educació Infantil i dels col·legis d'Educació Primària. De conformitat amb el que s'ha establit en l'article primer, la Conselleria de Cultura, Educació i Ciència pot crear o suprimir unitats, així com modificar la xarxa de centres existents en funció de la planificació de les ensenyances. De la mateixa manera, i d'acord amb el que s'ha establit en l'article quart, pot modificar la denominació específica dels centres.
L'Orde 12/2013 de 14 de març (DOCV 21.03.2013), de la Conselleria d'Educació, Cultura i Esport, per la qual es fixen els criteris per a la determinació de les relacions de llocs de treball i es publiquen les plantilles tipus de les escoles infantils (2n cicle) i col·legis públics d'Educació Primària, col·legis públics d'Educació Infantil i Primària i centres d'Educació Especial de titularitat de la Generalitat.
Per al curs 2013-2014, en el marc de la planificació educativa realitzada, les previsions d'escolarització de l'alumnat dels esmentats nivells d'ensenyança i, per tant, la possible demanda potencial de places escolars, la dotació de llocs de treball docent determinats per l'esmentada Orde de 14 de març de 2013, l'actualització de l'oferta de programes lingüístics i l'estimació de diferents sol·licituds relacionades amb canvis de denominació de centres existents, exigixen la introducció de variacions en el catàleg, aplicant els procediments establits, perquè les necessitats previstes estiguen ateses degudament.
Vistos els expedients i analitzades les propostes efectuades per les direccions territorials d'Educació, Cultura i Esport d'Alacant, Castelló i València; i, acreditat que s'han realitzat els tràmits de conformitat amb el que establixen les disposicions legals vigents.
Vista la proposta de la Direcció General de Centres i Personal Docent, de data 25 de març de 2013, i de conformitat amb esta.
Fent ús de les atribucions que em conferix l'article 28 e) de la Llei 5/1983, de 30 de desembre, del Consell, resolc:
Primer
En compliment de la disposició addicional única de l'Orde 12/2013, de 14 de març, de la Conselleria d'Educació, Cultura i Esport, per la qual es fixen els criteris per a la determinació de les relacions de llocs de treball i es publiquen les plantilles tipus de les escoles infantils (2n cicle) i col·legis públics d'Educació Primària, col·legis públics d'Educació Infantil i Primària i centres d'Educació Especial de titularitat de la Generalitat, es publica la relació dels llocs de treball de catàleg per centre i especialitats resultant de l'aplicació d'esta orde.
Així mateix, es modifica parcialment el catàleg d'unitats, el de llocs de treball docent, el de programes lingüístics i la denominació dels centres docents públics d'Educació Infantil, Educació Primària, Educació Infantil i Primària i centres d'Educació Especial, de titularitat de la Generalitat, d'acord amb les especificacions contingudes en l'annex d'esta resolució.
Segon
Esta resolució s'inscriurà en el Registre de Centres Docents de la Comunitat Valenciana.
Tercer
Autoritze el director general de Centres i Personal Docent perquè, per mitjà de la resolució corresponent, puga modificar la relació de llocs de treball d'aquells centres en què, tot i no produir-se modificació en les seues unitats, així siga necessari com a conseqüència de l'anàlisi de les seues dades d'escolarització.
Quart
Autoritze els directors generals de Centres i Personal Docent, d'Innovació, Ordenació i Política Lingüística i la Subsecretaria, perquè, en l'àmbit de les seues competències respectives, adopten totes les mesures que siguen necessàries per a l'execució del que disposa esta resolució.
Quinta
Esta resolució produirà efectes a partir del dia del començament del curs 2013-2014.
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, esta resolució, que posa fi a la via administrativa, podrà ser recorreguda potestativament en reposició o bé plantejar directament un recurs contenciós administratiu en els terminis i davant dels òrgans que s'indiquen a continuació:
- El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de la publicació.
- El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà al de la publicació.
València, 2 d'abril de 2013.- La consellera d'Educació, Cultura i Esport: María José Catalá Verdet.